অর্থ মন্ত্রণালয় থেকে তৈরি করা এক প্রতিবেদনে বলা হয়েছে, সরকারের রূপকল্প-২০২১ এবং ২০৪১ সালে উন্নত দেশে পৌঁছাতে হলে সপ্তম পঞ্চবার্ষিক পরিকল্পনার আওতায় শুধু দেশের ভৌত ও সেবা খাতে প্রতিবছর জিডিপির ১.৮ শতাংশ বিনিয়োগ জরুরি। সে জন্য পিপিপির মাধ্যমে প্রকল্প বাস্তবায়নের বিকল্প নেই বলে মত অর্থ মন্ত্রণালয়ের কর্মকর্তাদের। পিপিপির উদ্যোগকে সফল করতে প্রতিটি মন্ত্রণালয় ও বিভাগে আলাদা পিপিপি সেল গঠন ও ফোকাল পয়েন্ট নিয়োগ দেওয়ার সুপারিশ করেছে অর্থ মন্ত্রণালয়।